recursal/SuperWikiNEXT-32B huggingface dataset:
شاعر و ادیب / صحافی

پیدائش
------

اصل نام محمد احمد امیر ہے۔ استاد محترم جناب مقداد صاحب نے پاشا کہنا شروع کر دیا، اس طرح یہ نام کا حصہ بن گیا. 13 جنوری 1964ء کو خانیوال میں پیدا ہوئے، شاعری میں امیر تخلص کیا.

تعلیم
-----

میٹرک گورنمنٹ ماڈل اسکول خانیوال سے کی. گورنمنٹ اسلامیہ ڈگری کالج خانیوال سے بی اے کیا. اسلامیہ یونیورسٹی بہاولپور سے تاریخ و مطالعہ پاکستان میں فرسٹ کلاس فرسٹ، امتیاز کیساتھ ایم-اے کیا اوراس امتیازی پوزیشن کے لیے گولڈ میڈل حاصل کیا. اس سے قبل 1983 میں کالج کے زمانے میں خانیوال سے کھیلوں کا سہ ماہی مجلہ سپورٹس ڈائری شائع کیا. جو یونیورسٹی میں داخلے تک جاری رہا.

تدریس
-----

ایم اے کے بعد شعبہ تدریس سے وابستگی اختیار. کی. گورنمنٹ اسلامیہ ڈگری کالج خانیوال ، خانیوال پبلک اسکول اور اسلام آباد ماڈل کالج میں تدریسی فرانس سر انجام دینے کے بعد جنوری 1992 میں پاکستان اسکول/کالج، بحرین سے بطور معلم وابستگی ہوئی،

شعر و ادب
---------

کالج کے زمانے میں انجمن کلید سخن خانیوال کے سیکریٹری اطلاعات اور جنرل سیکرٹری کے طور پر خدمات سر انجام دیں. مقامی اور قومی اخبارات میں کالم لکھے. شاعری میں امیر تخلص کیا.

پہلا شعری مجموعہ سلگتی آنکھوں میں خواب رکھنا، 1996 میں بحرین سے شائع ہوا. بحرین کی ادبی تنظیم بزم سخن کے سیکریٹری بھی رہے. 2000 ء میں بحرین کی تاریخ کے پہلے سہ ماہی اردو مجلے عکس خیال کا اجرا کیا اور 2008ء تک تواتر سے اس مجلے کو مدیر اعلیٰ کی حیثیت سے شائع. کیا. اردو نیوز سعودی عرب میں ادبی اور تعلیمی سرگرمیوں کی رپورٹنگ کئی سال تک کی.اس وقت اردو پوائنٹ ڈیلی نیوز پیپر سے وابستہ ہیں۔نامور شعرا شعرا، بیدل حیدری، وفا حجازی اور سعید قیس کے سامنے زانوئے شعری تلمذ طے. کیا، اس وقت بحرین اور گلف کی ممتاز و متحرک، عالمی ادبی و علمی تنظیم مجلس فخربحرین برائے فروغ اردو سے وابستگی کا اعزاز حاصل ہے۔
کراچی کے تاجروں اور صنعت کاروں میں بہت بڑی تعداد میمن برادری سے تعلق رکھتی ہے۔ کراچی میں موجود زیادہ تر میمن برادری کا تعلق سنہ ١٩4٧ء میں گجرات، انڈیا سے ہجرت کرکے آنے والے سے ہے۔ گجرات کے علاوہ انڈیا کے دیگر علاقوں مثلا بمبئی، دمن، بیلگام اور کوچین کے علاقوں سے بھی ہجرت کی۔ کراچی میں مقامی سندھی بولنے والے سندھی میمنوں کی بھی ایک بڑی تعداد موجود ہے خاص کر کراچی کے مضافاتی دیہی علاقوں ملیر، گڈاپ اور درسانو چنو میں۔

بہت سے میمنوں، خاص طور پر کاٹھیاواڑی میمن، نے خود کو مختلف ذیلی گروپوں میں مزید ممتاز کیا جو عام طور پر اپنے آبائی گاؤں یا قصبوں کا حوالہ دیتے ہیں جیسے کتیانہ میمن، جونا گڑھ کے کے علاقے کتیانہ سے نکلے تھے۔ بانٹوا میمن، جیت پور میمن، دھوراجی میمن۔ راجکوٹ میمن دیگر 18 جماعتوں کے ساتھ اب اجتماعی طور پر ہالاری میمن کہلاتے ہیں جو پاکستان میں میمنوں کی سب سے بڑی جماعت ہے، بمبئی میمن (جن کے آبا و اجداد بمبئی کے مرکزی شہر اور اس کے مضافات میں رہتے تھے) اور انڈیا کے دیگر علاقوں کے میمن، پاکستان میمن جماعت کے نام سے منظم ہیں۔

ان تمام ذیلی گروپوں یا جماعتوں کی اپنی مرکزی تنظیم ہے جو عام طور پر اپنے اراکین کی سماجی بہبود اور معاشرے کی ترقی کے لیے قائم کی گئی ہے جس میں شادی کے لائسنس کا اجرا، ازدواجی تنازعات کا حل، موافقت اور بعض کے خلاف قواعد و ضوابط کا نفاذ شامل ہے۔ ناپسندیدہ رسم و رواج، صحت کی دیکھ بھال اور تعلیم کے مراکز کا قیام، کمیونٹی کی ضروریات کے لیے مختلف سہولیات فراہم کرتا ہے اور غریب اور نادار افراد اور بعض اوقات غیر ارکان کے لیے مالی امداد اور رہائش بھی فراہم کرتا ہے۔ یہ ان کے آبائی شہر کے حوالہ سے ہیں۔ جیسے؛

• بانٹوا میمن جماعت

• کتیانہ میمن جماعت

• اوکھائی میمن جماعت

• ہالاری میمن جنرل جماعت

• دھوراجی میمن ایسوسی ایشن

• جیتپور میمن ایسوسی ایشن

• گونڈل میمن ایسوسی ایشن

• ونتھلی  میمن ایسوسی ایشن

• اپلیٹہ میمن ایسوسی ایشن

• واساوڑ میمن ایسوسی ایشن

• جام نگر وہواریہ میمن جماعت

• پوربندر سوراٹھیا میمن جماعت

• موربی ٹنکارہ  میمن ایسوسی ایشن

• راجکوٹ میمن ایسوسی ایشن

• جوناگڈھ میمن ایسوسی ایشن

• کاٹھیاواڑ میمن جماعت

• بمبئی میمن جماعت (پاکستان میمن جماعت)

حوالہ جات
---------

1. ↑  ↑ اوکھائی میمن جماعت کا سرکاری موقع حبامہ
2. ↑  jetpurmemonassociation.com  مفقود أو فارغ `|title=` (معاونت); مفقود أو فارغ `|url=` (معاونت)
**یہوسفط** متبادل طور پر لکھا گیا **یہوسفط**, **یوسف** یا **یوشافات**; {{عبرانی نام|جدید: یحوسفات, تبریائی: یوہوساپاٹ, "یاہو فیصلہ کیا ہے"; ; ), 1 بادشاہوں کے مطابق 22: 41 ، کا بیٹا تھا آسا اور چوتھے بادشاہ یہوداہ کی بادشاہی، اپنے والد کے جانشین کے طور پر. اس کے بچوں میں شامل یہورام، جو بادشاہ کے طور پر اس کی جانشینی کی. اس کی ماں تھی ازوبہ. تاریخی طور پر ، اس کا نام کبھی کبھی کے ساتھ منسلک کیا گیا ہے جوزفٹ کی وادی.

حکومت
-----

یہوسفط اور حزقیاہ کے بادشاہوں کے مجسمے ایل ایسکوریال، اسپین
2 تواریخ باب 17 سے 21 تک یہوشافات کے دور حکومت کے لیے وقف ہیں ۔ 1 کنگز 15:24 آسا کے جانشین کے طور پر اس کا ذکر کرتا ہے اور 1 کنگز 22:1-50 اس کی زندگی کے واقعات کا خلاصہ ۔ کے یروشلم بائبل بیان کرتا ہے کہ "تاریخ نگار آسا کو ایک کے طور پر دیکھتا ہے قسم پرامن ، مضبوط بادشاہ کے یہوسفط کے". ان حوالوں کے مطابق ، یہوشفاط پینتیس سال کی عمر میں تخت پر چڑھ گیا اور پچیس سال تک حکومت کی ۔ وہ اپنے والد یا آبا و اجداد کے" طریقوں سے چلتا تھا", بادشاہ داؤد. اس نے اپنے دور حکومت کے پہلے سال اپنی بادشاہی کو مضبوط بنانے میں گزارے اسرائیل کی بادشاہی. "اعلی مقامات" کی بت پرست عبادت کو دبانے میں ان کے جوش کی تعریف 2 تاریخ 17:6 میں کی گئی ہے ۔ 

اپنے دور حکومت کے تیسرے سال میں ، یہوسفط نے پادریوں کو بھیجا اور لاویوں زمین پر لوگوں کو ہدایت دینے کے لیے قانون، ایک سرگرمی جس کے لیے حکم دیا گیا تھا سبت کا سال استثنا میں 31:10-13 (یروشلم میں ہونے والا) یہوداہ میں بعد میں اصلاحات جو یہوسفط نے قائم کی تھیں ان میں مزید مذہبی اصلاحات شامل نظر آتی ہیں ۔ , یہوداہ کے شہروں میں ججوں کی تقرری اور یروشلم میں "کورٹ آف اپیل" کی ایک شکل ۔  کلیسیائی اور سیکولر دائرہ اختیار ، 2 تواریخ 19:11 کے مطابق, شاہی حکم سے الگ رکھا گیا تھا.

مصنف کے تاریخ کی کتابیں عام طور پر اس کے دور حکومت کی تعریف کرتے ہوئے کہا جاتا ہے کہ سلطنت نے امن اور خوشحالی کا ایک بڑا پیمانہ حاصل کیا ، خدا کی برکت لوگوں پر "ان کی ٹوکری اور ان کی دکان میں"آرام کرتی ہے ۔

حوالہ جات
---------

1. ↑  Geoffrey Khan (2020)۔ The Tiberian Pronunciation Tradition of Biblical Hebrew, Volume 1.۔ Open Book Publishers۔ ISBN 978-1783746767
2. ↑  J. D. Douglas, ed. *The New Bible Dictionary* (Eerdmans: Grand Rapids, MI, 1965) 604)
3. ↑  *Bible* 1 Kings 15:24
4. ↑  *Bible* 1 Kings 22:1–50
5. ↑  Jerusalem Bible (1966), footnote *a* at 2 Chronicles 17
6. ↑  *Bible* 2 Chronicles 17:6
7. ↑  Driscoll, James F. "Josaphat", *The Catholic Encyclopedia*. Vol. 8. New York: Robert Appleton Company, 1910, accessed 8 January 2014
8. ↑  *Bible* Deuteronomy 31:10–13
9. ↑  *Bible* 2 Chronicles 19:3
10. ↑  2 Chronicles 19:5–7
11. ↑  *Bible* 2 Chronicles 19:8–11
12. ↑  Barnes, W. E. (1899), Cambridge Bible for Schools and Colleges on 2 Chronicles 19, accessed 6 May 2020
13. ↑  *Bible* 2 Chronicles 19:11
14. ↑  Hirsch, E. G. (1906), Jehoshaphat, *Jewish Encyclopedia*
15. ↑  *Easton's Bible Dictionary*: Jehoshaphat, accessed 3 May 2020
**شہید رابع** رحمۃ اللہ علیہ

نام

شہید رابع رحمۃ اللہ علیہ کا اصل نام ميرزا محمد تھا، آپ کا تخلص کامل تھا۔

لقب
آپ کو شہید رابع (چوتھے شہید) کے لقب سے یاد کیا جاتا ہے۔

والد
شہید رابع رحمۃ اللہ علیہ کے والد ميرزا عنایت احمد كشميري تھے۔

وطن و ولادت
شہید رابع رحمۃ اللہ علیہ نے کشمیر کے ایک علم اور اهلبیت دوست گھرانے میں آنکھیں کھولیں جس ثمرہ ہمارے سامنے آپ کا درجاے اجتهاد پر فائز ہونا ہے شہادت کے وقت آپ کی عمر 50 سال بتائی جاتی ہے جس سے آپ کی ولادت کے سن کا اندازہ 1175 ھ کی صورت میں ہوتا ہے۔

تعلیم
آپ کے علم طب کے استاد جناب حکیم شریف خان دہلوی تھے اور آپ نے علم فقه کی ابتدائی تعلیم جناب مولوی سید رحم علی صاحب کتاب بدرالدجیٰ سے حاصل کی۔

اجتهاد
صاحب نجوم السماؑ ایک رسالہ جو شہید کے بارے میں لکھا گیا ہے، سے نقل کرتے ہیں کہ اس رسالہ کے مولف لکھتے ہیں کہ میں نے شہید سے دریافت کردہ کچھ شرعی مسایل کے جوابات کے آخر میں ان محترم کے دستخط دیکھے ہے جس سے معلوم ہوتا ہے کہ آپ درجہ اجتهاد پر فائز تھے۔۔

علمي سرمایہ
آپ نے مختلف موضوعات پر 68 کتاب لکھی اور آپ کی پہلی کتاب علم طب میں تھی اور آپ کی مشہور كتابوں میں سے نزہہ اثنا عشريہ (کہ جو محدث دہلوی کی کتاب تحفہ اثنا عشريہ کا جواب ہے) کو خاص اہمیت حاصل ہے اور آپ کی دیگر کتاب تنبيح اہل کمال، ایضاح المقال، منتخب فیض القدیر وغیرہ ہیں۔

وجہ شہادت
شہید نے محدث دہلوی کی کتاب تحفہ اثنا عشريہ کا جواب دیا تھا کہ جو مذہب اهلبیت کو حق ثابت کرنے میں ایک بڑی کوشش تھی لہذا بعض اهل باطل آپ کے دشمن ہو گئے اور آپکو شہید کرنے کے منصوبے بنانے لگے۔

شہادت
دہلی کے پاس جھججر نامی جگہ کے نواب عبد الرحمن نے اپنی بیماری کا بہانہ بنا کرآپ کو جھججر بلوايا پہلے تو شہید نے منع کیا لیکن بادشاہ کے اصرار کی بنا پر بادل ناخواستہ جھججر کے لے روانہ ہوئے اور آپ دہلی سے سفر کے آغاز میں اپنے عزيزوں سے فرماتے تھے کہ شاید اس سفر میں میرا خدا کے یہاں کا بلاوا آ جاے بالآخر وہی ہوا بھی کہ اس غدار نے اپنے محبوب لوگوں کی پیروی کرتے ہوئے امام علی کے نقش قدم پر چلنے والی اس دانا شخصیت کو زہر سے شہید کر دیا آپ کی قبر کے اوپر لکھے اشعار سے معلوم ہوتا ہے کہ یہ واقعہ 1225 ه. مطابق 1810 میں پیش آیا۔

قبر مبارک
شہید کا مزار مقدس درگاہ پنجہ شریف دہلی میں واقع ہے اور اسی جگہ پر ایک مدرسہ موجود ہے جس کا نام بھی آپ کے نام پر جامعہ شہید رابع ہے اور خود حقير بھی اسی مدرسہ کا ایک ناچیز طالب علم ہے۔

آپ ہی کے جوار میں مولانا مقبول احمد صاحب قبلہ کی قبر بھی موجود ہے جن ترجمہ کردہ قرآن مقبول قرآن کے نام سے جانا جاتا ہے۔

|ماخذ=برگرفتہ از نجوم السماؑ)

شہید رابع
}}
***الشہاب الثاقب‎‎*** حسین احمد مدنی کی ایک کتاب۔ اس کتاب میں مدنی نے مسلک بریلویت کے بانی احمد رضا خاں کی ان تلبیسات کا جائزہ لیا ہے، جو انھوں نے سرکردہ علمائے دیوبند کے خلاف پھیلائیں اور ہندی مسلمانوں کو ان سے بیزار کرنا چاہا تھا، اس کا اجمال یہ ہے کہ 1324ھ (1906) میں انھوں نے ان علمائے دیوبند کی طرف خالص کفریہ عقائد منسوب کرکے ایک تحریر تیار کی اوراس کی روشنی میں حرمین شریفین کے علما و فقہا سے فتاویٰ حاصل کرنے کی غرض سے انھوں نے حجاز کا سفر کیا، وہاں کے اکثر علما نے تو نہ صرف اس کی تصدیق کرنے سے صاف انکار کر دیا؛ بلکہ ان کے فسادِ نیت اور کج فہمی وعلمی نارسائی پر ان کی خوب خبر بھی لی؛ مگر بعض سادہ لوح علما نے ان کی تصدیق بھی کردی؛ چناں چہ واپسی کے بعد خان صاحب نے دورسالے "تمہیدِ شیطانی" اور "حسامُ الحرمین" کے نام سے شائع کیے اورپورے ہندوستان میں یہ ڈھنڈورا پیٹنے لگے کہ علمائے حرمین نے ان دیوبندی علما کی تکفیر کی ہے اور ان کے عقائد سے براء ت کا اظہار کیا ہے، یہ محض اتفاق تھا کہ فراغت کے بعد سے حضرت مدنی اپنے اہل و عیال کے ساتھ مدینہ منورہ ہی میں قیام پزیر تھے اور انھیں معلوم بھی ہوگیاتھا کہ مولانا احمد رضا خاں یہاں آئے تھے اور ان کا مقصد کیاتھا؛ چناں چہ جب وہ ہندوستان پہنچے اور دیکھاکہ خان صاحب کیا گل کھلا رہے ہیں، تو ان کے دجل وفریب کی قلعی کھولنے اور علمائے دیوبند پر لگائے گئے ان کے بے سروپا الزامات کی ترید کے لیے آپ نے رسالہ لکھا، اس رسالے کے دوباب ہیں: پہلے باب میں علمائے حرمین سے فتویٰ لینے میں خان صاحب کے مکر وفریب کی تفصیلات دی گئی ہیں، جب کہ دوسرا باب نو فصلوں پر مشتمل ہے، جن میں علمائے دیوبند پر لگائے گئے الزامات وافتراء ات پر گفتگو کی گئی ہے، پہلی فصل حضرت نانوتوی پر لگائے گئے اتہامات کے تفصیلی تذکرے کو محیط ہے، دوسری فصل میں عقیدئہ ختم نبوت پر کلام کیا گیا ہے، تیسری فصل میں حضرت گنگوہی پر لگائے گئے الزامات کا بیان ہے، چوتھی فصل میں مسئلہٴ امکان وامتناع کی تنقیح کی گئی ہے،پانچویں فصل میں مولانا خلیل احمد سہارن پوری پر خان صاحب کی تہمتوں کا بیان ہے، چھپٹی فصل میں مولانا سہارن پوری کی تصنیف "براہینِ قاطعہ" کی متعلقہ عبارت کے صحیح مفہوم کی نشان دہی ہے، ساتویں فصل میں مولانا سہارن پوری پر لگائی گئی دوسری تہمت کا تذکرہ ہے، آٹھویں فصل میں حضرت تھانوی کے تعلق سے خان صاحب کی یاوہ گوئیوں کا محاسبہ ہے اور آخری فصل میں حضرت تھانوی کی تصنیف "حفظ الایمان" کی اس عبارت کی توضیح ہے، جس کو بنیاد بناکر خان صاحب نے ان کے خلاف زبان و قلم کا بے محابا استعمال کیا تھا، پوری کتاب انتہائی محقق ہے اور اس کا لفظ لفظ حضرت مدنی کے بے پناہ علم اور سعت نگاہی کی منھ بولتی تصویر ہے۔

مزید دیکھیے
-----------

* *متحدہ قومیت اور اسلام*

حوالہ جات
---------

1. ↑  منظور نعمانی (2017)۔ ওয়াহাবি আন্দোলন ও উলামায়ে দেওবন্দের মূল্যায়ন (بزبان بنگالی)۔ بنگلہ دیش: مکتبۃ الازہر۔ صفحہ: 87۔ OCLC 793732993
2. ↑  نایاب حسن قاسمی‏ (2013)۔ "حضرت شیخ الاسلام کی تصانیف تجزیہ و تعارف"۔ ماہنامہ دار العلوم  line feed character في `|title=` على وضع 27 (معاونت)
3. ↑  "বইচিত্র: আশ শিহাবুস সাকিব"۔ Daily Amar Barta۔ 16 September 2021

بیرونی روابط
------------

* *الشہاب الثاقب*
**فرنٹ** مشرقی سسیکس ، انگلینڈ کے ویلڈن ڈسٹرکٹ کا ایک گاؤں اور شہری پارش ہے، کینٹش سرحد پر تقریباً تین میل (5) کلومیٹر) رائل ٹنبریج ویلز کے جنوب میں۔ جب لوہے کی صنعت عروج پر تھی۔ گاؤں کا زیادہ تر حصہ آئرن ماسٹروں کی ملکیت تھا۔ یہاں 17ویں اور 18ویں صدیوں میں سمگلنگ ہوئی تھی اور اس وقت یہاں سے ایک ٹرن پائیک سڑک (اب اے267) گزرتی تھی۔ 

 وائٹ ہل ووڈ، ایریج پارک میں راستہ

### تاریخ

فرانٹ ایک قدیم گاؤں ہے اور اس کی کچھ وکٹورین عمارتیں (انگلینڈ پرائمری سکول کا پرانا فرانٹ چرچ اور دیگر ہائی سٹریٹ عمارتیں) اب بھی کھڑی ہیں۔ اگرچہ 1086ء کی ڈومس ڈے بک میں اس کا تذکرہ نہیں کیا گیا تھا لیکن ایک تصفیہ یقینی طور پر نارمن فتح سے پہلے کی ہے۔ درحقیقت 1929ء میں ایس ای ونبولٹ کی کھدائی میں مٹی کے برتنوں کے ٹکڑوں اور لوہے کے کاموں کا پتہ چلتا ہے جو 100 قبل مسیح کی ایک بستی کی موجودگی کی نشان دہی کرتا ہے۔  اس بات کا بھی ثبوت موجود ہے کہ ایک پری نارمن سڑک جس میں فوجی چوکیاں تھیں، فرانٹ سے کروبورو تک جاتی تھیں۔

حوالہ جات
---------

1. ↑  "Frant history"۔ 15 دسمبر 2005 میں اصل سے آرکائیو شدہ۔ اخذ شدہ بتاریخ 12 جنوری 2006
2. ↑  Henry S. Eeles (1947)۔ Frant – A Parish History۔ Tunbridge Wells: Courier Co. Ltd [*مردہ ربط*]
3. ↑  Luke Pearce (1912)۔ Historical Associations of Frant۔ Tunbridge Wells: Pearce & Co.۔ صفحہ: 4۔ 10 نومبر 2023 میں اصل سے آرکائیو شدہ۔ اخذ شدہ بتاریخ 15 ستمبر 2022  الوسيط `|url-status=` تم تجاهله (معاونت)
ہم یقینی طور پر نہیں جانتے کہ ٹیلہ کی خانقاہ کب وجود میں آئی لیکن ہمیں کے پہلوٹی کے بیٹے پورن کی داستان میں اس سیالکوٹ کے راجا سلواہن سوتیلی خانقاہ کا ذکر پہلی مرتبہ ملتا ہے۔ داستان کے مطابق پورن کو اس کی ماں کے لگائے ہوئے بد کاری کے الزام کی وجہ سے ہاتھ پاؤں کاٹ کر شہر سے باہر ایک کنویں میں ڈال دیا گیا۔ وہ وہاں زندگی اور موت کی کشمکش میں پڑا تھا کہ ایک روز ادھر سے گرو گورکناتھ کا گذر ہوا۔ گرو کے ایک چیلے نے کنویں میں پورن کو دیکھا اور گرو کے ہدایت پر اسے باہر نکالا۔ پورن کے گورو کو اپنی کہانی سنائی جس پر گرو بہت رنجیدہ ہوئے۔ بس گرو کا پورن کے مسخ شدہ جسم پر ہاتھ پھیرنا تھا کہ وہ معجزاتی طور پر ٹھیک ہو گیا۔

پنجابی کی معروف رومانی داستان ہیر رانجھا میں پنجابی شاعر وارث شاہ نے بھی ٹیلہ جوگیاں کا ذکر کیا ہے ـ

وارث شاہ کے مطابق گورو گورکہناتھ کے چیلے بالناتھ جوگی نے رانجھے کو جوگی بنایا تھاـ

ٹیلہ جوگیاں سلسلہ کوہ نمک پاکستان کا ایک اہم پہاڑ ہے۔ اس کی بلندی 3200 فٹ ہے۔ اس کی چوٹی پر ہندووں کے مندراورپانی جمع کرنے کے تالاب ہیں۔ سکندر اعظم، مغل بادشاہ جہانگیر، گورونانک ، رانجھا ، حضرت نورعلی رحمۃ اللہ علیہ المعروف ملاں پنجاب اور بہادر شاہ یہاں آئے۔ یہاں سے جہلم 30 کلومیٹر اور قلعہ روہتاس 5 کلومیٹر دور ہے۔ یہ ایک پرفضا مقام ہے۔

پہاڑ دکھائی دیتا ہے۔ اور اگر آپ شیر شاہ سوری کے مشہور قلعہ رہتاس میں ہوں تو یہی پہاڑ عین جنوب کو نظر آئے گا۔ یہ ہے ٹیلہ جوگیاں کا پہاڑ جو کے ایک ہزار میٹر یا تین سو فٹ اونچا ہے۔ اس کی چوٹی پر خستہ کھنڈر ہیں جو ایک قدیمی خانقاہ کی باقیات ہیں۔ یہاں آپ دو راستوں سے پہنچ سکتے ہیں۔ اول تو جیپ کا رستہ ہے جو قلعہ رہتاس سے ہوتا ہوا سیدھا یہاں پہنچتا ہے۔ اس کے علاوہ کئی اور رستے ہیں جو پیدل سفر کے ہیں اور جو پہاڑ کے دامن میں مختلف آبادیوں سے نکلتے ہیں۔ اور یہی وہ رستے ہیں جن کے ذریعے کئی صدیوں تک یاتری ٹلہ جوگیاں کے بیساکھی کے میلے پر آتے رہے ہیں۔

اکبر نامہ سے بھی معلوم ہوتا ہے کہ بادشاہ نے دو مختلف مواقع پر ٹیلہ جوگیاں کی سیر بھی کی۔ انہی شاہی دوروں کا نتیجہ قد آور چیڑ کے پیڑوں کی چھاؤں میں گھرا ہوا مغل طرز کا تالاب ہے۔ یقیناً وہ خشک سالی کا دور ہوگا اور جوگیوں نے بادشاہ سے پانی کا ذخیرہ کرنے کے لیے تالاب کی درخواست کی ہوگی۔ چند سال پہلے تک تالاب کے بالکل ساتھ ہی کوئی بارہ پندرہ سمادھیاں تھیں لیکن کچھ لالچی لوگوں نے خزانے کے لالچ میں ان سب کو تباہ کر ڈالا۔

تالاب سے شمال کی جانب نظریں کریں تو بوسیدہ اور خستہ حال عمارتوں کا ایک جھمگھٹا ہے۔ یہاں پیپل اور جنگلی زیتون کے گھنے سائے میں مندر اور سمادھیاں ہیں۔ یہاں بھی انسانی لالچ کے ہاتھوں ہونے والی تباہ کاری واضح ہے۔ اگر آپ آثار قدیمہ کے ماہر والی آنکھ رکھتے ہیں تو آپ بھانپ لیں گے کہ اوپر کی سطح والی عمارتوں کے نیچے ایک تہ مزید پرانی عمارتوں کی ہے۔ کہیں ملبے تلے محراب، کہیں بوسیدہ دیوار اور کہیں سیڑھیاں جو کسی گم گشتہ عمارت کے اندر اترتی تھیں۔ اس سب پر طاری ایک گمبھیر خاموشی جس کو صرف ہوا کی سرگوشی اور پرندوں کا چہچہانا توڑتا ہے۔

مغرب کی جانب ٹیلہ کی سب سے اونچی چوٹی پر نیلے آسمان تلے ایک عمارت آپ کی توجہ اپنی طرف کھینچتی ہے کیونکہ بناوٹ کے لحاظ سے وہ قائد اعظم کے مزار سے مشابہت رکھتی ہے۔ گنبد والی یہ عمارت تقریباً آٹھ فٹ اونچی ہے اور طرز تعمیر سے واضح طور پر سکھ دور کی ہے۔ اپنے زمانے میں عین اسی مقام پر گورو نانک نے چلہ کشی کی تھی۔ اور پھر ساڑھے تین سو سال بعد راجا رنجیت سنگھ کے دور میں جب گورو نانک کے ماننے والوں نے پنجاب کی حکومت سنبھالی تو اس یاد کو ہمیشہ کے لیے محفوظ کرنے کی خاطر یہ گنبد کھڑا کیا

تعارف

نگار خانہ
---------

* 
* 
* 
* 
* 
* 
* 
*

حوالہ جات
---------
**رائل سوسائٹی** ، باضابطہ طور پر **لندن کی رائل سوسائٹی برائے ترقی فطری معلومات**،  ایک تعلیمی سوسائٹی اور برطانیہ کی قومی اکیڈمی آف سائنسز ہے۔ سوسائٹی متعدد کردار ادا کرتی ہے: مثلا سائنس اور اس کے فوائد کو فروغ دینا، علوم میں عمدگی کو تسلیم کرنا، نمایا علوم کی حمایت کرنا، پالیسی، تعلیم اور عوامی مشغولیت کے لیے سائنسی مشورے فراہم کرنا اور بین الاقوامی اور عالمی تعاون کو فروغ دینا۔ 28 نومبر 1660 کو قائم کی گئی، اسے کنگ چارلس دوم نے **رائل سوسائٹی** کے طور پر ایک شاہی چارٹر دیا تھا اور یہ دنیا کی سب سے قدیم ترین مسلسل سائنسی اکیڈمی ہے۔

6-9 کارلٹن ہاؤس ٹیرس، لندن میں رائل سوسائٹی کا داخلی دروازہ
سوسائٹی کو اس کی کونسل کے ذریعے چلایا جاتا ہے، جس کی صدارت سوسائٹی کے صدر، قوانین اور اسٹینڈنگ آرڈرز کے ایک سیٹ کے مطابق، کرتے ہیں۔ کونسل کے ارکان اور صدر کا انتخاب اس کے ارکان سے کیا جاتا ہے، سوسائٹی کے بنیادی اراکین، جو خود موجودہ فیلوز کے ذریعے منتخب ہوتے ہیں۔ بمطابق 2020[update] تک، اس کے سترہ سو فیلوز ہیں جو ٹائٹل FRS فیلو (Fellow of the Royal Society)، کو استعمال کرنے کے مجاز ہیں اور ہر سال باون مزید فیلوز کا تقرر کیا جاتا ہے۔ کچھ رائل فیلوز، یعنی اعزازی فیلوز اور غیر ملکی اراکین بھی ہیں، جن میں سے آخری کو اعزازی لقب ForMemRS (رائل سوسائٹی کا غیر ملکی رکن) استعمال کرنے کی اجازت ہے۔ رائل سوسائٹی کے صدر ایڈرین اسمتھ ہیں، جنھوں نے 30 نومبر 2020ء کو یہ عہدہ سنبھالا اور سابق صدر وینکی رام کرشنن کی جگہ لے کر اپنی پانچ سالہ مدت کا آغاز کیا۔

سن 1967ء سے، یہ سوسائٹی 6-9 کارلٹن ہاؤس ٹیرس پر قائم ہے، جو وسطی لندن میں لسٹڈ عمارت ہے جو پہلے لندن میں جرمن سفارت خانے کے استعمال میں تھی۔

حوالہ جات
---------

1. ↑  GRID ID:
2. ↑  GRID ID:  — اجازت نامہ: CC BY 3.0 ان پورٹڈ
3. ↑
4. ↑   — اخذ شدہ بتاریخ: 20 اکتوبر 2023
5. ↑  "The formal title as adopted in the royal charter" (PDF)۔ royalsociety.org۔ 10 اپریل 2016 میں اصل (PDF) سے آرکائیو شدہ۔ اخذ شدہ بتاریخ 14 نومبر 2014
**عرصۂ حیات** کو مدت حیات بھی کہتے ہیں اور انگریزی میں ان الفاظ کو بالترتیب lifetime اور lifespan کہا جاتا ہے، یعنی علمی و سائنسی مضامین میں یہ الفاظ ایک دوسرے کے متبادل کا درجہ رکھتے ہیں۔ عرصۂ حیات سے مراد کسی بھی شے (جاندار یا غیرجاندار) کے لیے اس مدت یا دورانیہ کی ہوتی ہے کہ جب تک وہ فعال رہے یا کم از کم اپنا وجود اس صورت میں برقرار رکھ سکے جس کی اس سے فطری طور پر توقع کی جاتی ہو۔ سادہ سے الفاظ میں یوں کہ سکتے ہیں کہ کسی بھی شے کے وجود میں آنے (مثال کے طور پر انسان کی پیدائش) سے لیکر اس کے فنا ہوجانے (مثال کے طور پر انسان کی موت) تک کا عرصہ اس کا عرصۂ حیات کہلایا جائے گا۔

مزید دیکھیے
-----------

* دور حیات (Life cycle)



|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔ |
قومی کتب خانہ اسپین میڈرڈ میں، قا ئم شدہ در 1712
اطالوی قومی مرکزی کتب خانہ فلورینس میں
قومی کتب خانہ آسٹریلیا
قومی کتب خانہ فن لینڈ، ہلسنکی۔
**قومی کتب خانہ** ان مخصوص کتب خانوں یا لائبریریوں کو کہا جاتا ہے جنہیں حکومتیں اپنے ملک کی جملہ معلومات محفوظ رکھنے کے لیے قائم کرتی ہیں۔ ان کتب خانوں میں ملک سے متعلق تمام علمی، فکری، تاریخی، جغرافیائی و سیاسی معلومات بہم پہنچائی جاتی ہیں اور انھیں محفوظ رکھنے کا اہتمام کیا جاتا ہے۔ عموما یہ معلومات legal deposit قانون کے ذریعہ حاصل کی جاتی ہیں، اس قانون کے تحت مصنفین و ناشرین نئی کتب کے ایک یا زائد نسخے قومی کتب خانہ میں جمع کرنے کے پابند ہوتے ہیں۔  

قومی کتب خانے عوامی کتب خانوں کے برعکس بہت کم کتابیں مستعار لے جانے کی اجازت دیتے ہیں۔ ان قومی کتب خانوں میں تازہ شائع ہونے والی کتابوں، رسائل و مجلات کے ساتھ ساتھ انتہائی قیمتی کتابیں اور بسااوقات نادر مخطوطات اور اہم تصانیف بھی موجود ہوتی ہیں، عموما ان کتب خانوں میں کتابوں کی بھاری تعداد موجود ہوتی ہے اسی وجہ سے یہ کتابوں کے بڑے اور اہم مراکز سمجھے جاتے ہیں۔  

چونکہ یہ کتب خانے کسی بھی ملک کی تہذیبی، ثقافتی، علمی، ادب و تاریخی معلومات و میراث کے مراکز ہوتے ہیں اس لیے حکومتیں ان کے قیام وبقا کو قومی فرض سمجھتی ہیں؛ بعض حکومتیں جن کے اقتصادی حالات کسی قومی کتب خانہ کے متحمل نہیں ہوتے، ملک میں موجود کسی بڑے کتب خانے کو قومی کتب خانہ کی ذمہ داریاں سونپ دیتی ہیں۔  

واشنگٹن میں واقع کتب خانہ کانگریس دنیا کے اہم قومی کتب خانوں میں سے ایک ہے۔

ذمہ داریاں
----------

قومی کتب خانوں کی ذمہ داریاں حسب ذیل ہیں:

* ملک و بیرون ملک شائع ہونے والی تمام مطبوعات کو جمع و محفوظ رکھنا۔
* ملکی و قومی کتابیات کا اجرا۔
* ملک اور ملکی اداروں نیز کتب خانے کی خدمات پر مشتمل رہنما کتابچے تیار کرنا۔
* اپنے ملک سے متعلق دنیا کی مختلف زبانوں میں شائع ہونے والے تمام مواد کو جمع کرکے ان کی تنظیم و حفاظت۔
* قدیم و معاصر مخطوطات و دستاویز کی حفاظت۔
* کتب خانوں سے متعلق ملکی و ملی معیارات (standards) کی اشاعت۔

مزید دیکھیے
-----------

* قومی و ریاستی کتب خانوں کی فہرست

بیرونی روابط
------------

|  |  |
| --- | --- |
|  | ویکی ذخائر پر **قومی کتب خانہ** سے متعلق سمعی و بصری مواد ملاحظہ کریں۔ |

* National Libraries Section of the International Federation of Library Associations and Institutions (IFLA)آرکائیو شدہ (Date missing) بذریعہ ifla.org (Error: unknown archive URL)
* Conference of Directors of National Libraries (CDNL)آرکائیو شدہ (Date missing) بذریعہ consorcio.bn.br (Error: unknown archive URL)
* Conference of European National Librarians (CENL)
محسنِ انسانیت کی تصنیف سے عالم گیر شہرت پانے والے مولانا **نعیم صدیقی** کا اصل نام فضل الرحمن تھا۔

ولادت
-----

مولانا نعیم صدیقی4جون 1916ء کوخطہ پوٹھوہارکی مردم خیز دھرتی ،چکوال کے گاؤں خانپور میں پیدا ہوئے۔

تعلیم
-----

ابتدائی تعلیم اپنے والد محترم قاضی سراج الدین کی نگرانی میں حاصل کرنے کے بعد قریب ہی کے ایک مدرسے سے فارسی میں سند فضیلت حاصل کی۔ پھر منشی فاضل کا امتحان پاس کرنے کے بعد جماعت اسلامی میں شمولیت اختیار کی اور سیدابوالاعلیٰ مودودی سے کسبِ فیض کیا۔ تحریر و تقریر ہر دو میدانوں میں آپ نمایاں مقام رکھتے تھے۔ آپ کی شاعری حُسن و جمال کا مرقع اور پاکیزگی و سلامت روی کا اعلیٰ نمونہ تھی۔1994میں جماعت اسلامی سے الگ ہوئے اور اپنی ساتھیوں کے ساتھ ملکر تحریک اسلامی کے نام سے ایک اسلامی انقلابی جماعت بناٸ جو پاکستان میں اسلامی انقلاب کی جدوجہد کررہی ہے۔تحریک اسلامی کا ہیڈ کوارٹر کراچی میں ہے۔

صحافتی زندگی
------------

آپ کی صحافتی زندگی کا آغاز ملک نصر اللہ خاں عزیز کے اخبار ’’مسلمان‘‘سے ہوا۔ ہفت روزہ ایشیا، ترجمان القرآن، چراغِ راہ، شہاب، سیارہ میں ادارتی خدمات سر انجام دینے کے علاوہ روزنامہ تسنیم لاہور، قاصد لاہور اور جسارت کراچی اور ہفت روزہ تکبیر کراچی میں کالم نویسی اور مضمون نگاری کرتے رہے۔ تحریک ادب اسلامی کی ابتدا 1942ء میں آپ کی ادارت میں نکلنے والے ماہنامہ ’’ چراغ راہ‘‘ کراچی سے ہوئی۔

تالیفات
-------

آپ 20سے زائد کتابوں کے مصنف تھے۔ جن میں

* محسنِ انسانیت
* المودودی
* تحریکی شعور
* تحریک اسلامی دوسری اجتماعی تحریکوں کے مقابل میں
* اقبال کا شعلہ نوا
* عورت معرضِ کشمکش میں
* تعلیم کا تہذیبی نظریہ
* سید ابوالاعلیٰ مودودی کی جماعت اسلامی سے موجودہ جماعت اسلامی تک
* معرکہ دین و سیاست
* تحریکِ اسلامی کا خاکہ
* تحریک اسلامی کا قیام کیوں؟
* تحریک اسلامی کا ابتدائی دور
* تحریک اسلامی کو کیسے نوجوان درکار ہیں؟
* کمیونزم یا اسلام،
* ہندوستان کے فسادات اور ان کا علاج
* نور کی ندیاں رواں
* پھر ایک کارواں لٹا
* افشاں (مجموعہ انتخابِ کلام)
* نغمہ احساس شامل ہیں۔ تاہم آپ کی جس کتاب کو سب سے زیادہ شہرت اور مقبولیت حاصل ہوئی وہ سیرت رسول اللہﷺپر آپ کی تصنیف ’’محسن انسانیت‘‘ہے۔

وفات
----

نعیم صدیقی حرکت وعمل سے بھرپور ایک طویل اور انتہائی سادہ اور کفایت شعار زندگی گزارتے ہوئے تقریباً اٹھاسی سال کی عمر میں 25 ستمبر 2002ء کو اس دارفانی سے کوچ کر گئے۔ حال ہی میں ادارہ معارف اسلامی منصورہ نے آپ کی خدمات کے اعتراف میں حیات و خدمات کے نام سے ایک مجموعہ شائع کیا ہے جس میں آپ کی حیات و خدمات پر تقریباً 28 مضامین، متعدد نظمیں، آپکی اپنی تحریریں، خطوط، کچھ نثری مضامین، انٹرویو اور ان پر بعض نظمیں بھی شامل ہیں جو آپ کی زندگی کے بیش تر پہلوؤں اور ان کی مختلف حیثیتوں (ادیب، شاعر، مقرر، صحافی، مفکر وغیرہ) کو سامنے لاتی ہیں اور اندازہ ہوتا ہے کہ ان کا اسلوبِ نظم و نثر کیا تھا، ان کے علمی منصوبے کتنے اُونچے پائے کے تھے، اسی طرح یہ کہ ادبیاتِ اُردو میں ان کی تخلیقات کس طرح منفرد حیثیت رکھتی ہیں۔

حوالہ جات
---------
**کماری جیٹھی تلسی داس سپاھیملانی** (10 فروری 1906 - 21 مئی 1978) سندھی سیاستدان اور سندھ قانون ساز اسمبلی کی پہلی عورت ڈپٹی اسپیکر تھیں۔

ابتدائی زندگی
-------------

سپاھیملانی حیدرآباد، سندھ میں 10 فروری 1906ء کو پیدا ہوئیں۔ اس نے ابتدائی تعلیم کندنمل گرلز اسکول حیدرآباد اور انڈین گرلز اسکول کراچی سے حاصل کی۔ سپاھیملانی دیا آشرم کی پرنسپال بھی رہیں۔

سیاسی زندگی
-----------

سنہ 1930ء کو اس نے نوکری چھوڑ کر ہندوستاں میں برطانوی حکومت کے خلاف جاری آزادی کی تحریک کا حصا بنیں۔ نمک مارچ اور ہندوستان چھوڑ دو تحریک میں حصہ لینے کہ باعث 1932ء سے 1943ء تک کئی مرتبا جیل گئیں۔ سپاھیملانی دو دفعہ عام نشتوں پر سندھ قانون ساز اسمبلی کی رکن منتخب ہوئیں اور 1937ء میں سندھ اسمبلی کی پہلی عورت ڈپٹی اسپیکر مقرر ہوئیں۔

حوالہ جات
---------

1. 1 2  "Shehla sets new record by retaining office"۔ ڈان (اخبار) (بزبان انگریزی)۔ 31 مئی 2013۔ اخذ شدہ بتاریخ 19 ڈسمبر 2018  تحقق من التاريخ في: `|access-date=, |date=` (معاونت)
2. ↑  "Jethi Sipahimalani: Biography: Sindhi Woman: Freedom Fighter: Sindhi Politics"۔ دی سندھو ورلڈ۔ 30 دسمبر 2018 میں اصل سے آرکائیو شدہ۔ اخذ شدہ بتاریخ 19 ڈسمبر 2018  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. 1 2  "Sindhi Personalities - Kumari Jethi Tulsidas Sipahimalani"۔ سندھ لاجی۔ اخذ شدہ بتاریخ 21 ڈسمبر 2018  تحقق من التاريخ في: `|access-date=` (معاونت)
چارلس لے برن اور جے پاس کے رنگین انٹیگلیو چھپائی جس میں سولہ جذبات کے چہرے کے تاثرات کو دکھایا گیا ہے
**جذبات کی درجہ بندی** ، طریقہ جس سے ہم ہر ایک جذبہ کی تمیز کرسکتے ہیں، جذبات کی تحقیق اور موئثر سائنس میں ایک متنازع مسئلہ ہے۔ محققین نے جذبات کی درجہ بندی ان دو بنیادی نقطہ نظر سے کی ہیں:

1. کہ جذبات علاحدہ اور بنیادی طور پر مختلف تعمیرات ہیں۔
2. کہ جذبات کو گروہ بندیوں میں جہتی بنیادوں پر نمایاں کیا جا سکتا ہے۔

جذبات علاحدہ اقسام کی صورت میں
------------------------------

نظریہ علاحدہ جذبات کے مطابق تمام انسانوں کے پاس بنیادی جذبات کا ایک پیدائشی سیٹ ہوتا ہے جسے ہر ثقافت میں جانا جاتا ہے۔ ان بنیادی جذبات کو "علاحدہ" اس لیے کہا جاتا ہے کیونکہ انھیں مانا جاتا ہے کہ یہ کسی فرد کے چہرے کے تاثرات اور حیاتیاتی اعمال سے پہچانا جا سکتا ہے۔ نظریہ سازوں نے اس بات کا تعین کرنے کے لیے مطالعات کی ہیں کہ کون سے جذبات بنیادی ہیں۔ ایک مشہور مثال پال ایکمین اور ان کے ساتھیوں کا 1992 کا بین الثقافتی مطالعہ ہے جس میں انھوں نے یہ نتیجہ اخذ کیا کہ چھ بنیادی جذبات غصہ ، بیزاری ، خوف ، خوشی ، اداسی اور حیرت ہیں۔ ایکمین وضاحت کرتا ہے کہ ان میں سے ہر ایک جذبہ کے ساتھ مخصوص خصوصیات منسلک ہیں، جو انھیں مختلف پیمانے پر اظہار کرنے کی اجازت دیتا ہے۔ ہر جذبہ انفرادی جذباتی حالت ہونے کی بجائے ایک علاحدہ قسم ہوتا ہے۔

### بنیادییت پر بحث

انسانوں کا ذاتی مشاہدہ ہے کہ جذبات ہم سب میں واضع طور پر ایک ہی سی ہیں۔ شناخت کی اس ظاہری آسانی نے بہت سے جذبات کی نشان دہی کی ہے جن کے بارے میں کہا جاتا ہے کہ وہ تمام لوگوں میں بنیادی اور عالمگیر ہیں۔ تاہم، ماہرین کے درمیان ہونے والی بحث نے ہماری جذبات کی اس سمجھ پر سوال اٹھایا ہے۔ حالیہ برسوں میں جذبات کے مختلف نظریات پر پیشرفت کے بارے میں بحث ہوئی ہے۔

"بنیادی جذبات" کی بنیاد پر، غصہ، اداسی یا خوف جیسا جذبہ، دماغ میں محرک یا واقعہ کا اندازہ لگا کرسمجھنے والے کے مقاصد یا بقا کے لحاط سے اجاگر ہوجاتا ہے ۔ خاص طور پر، مختلف جذبات کے کام، اظہار اور معنی، حیاتیاتی طور پر ایک دوسرے سے مختلف ہونے کو فرض کیا جاتا ہے۔ بہت سے بنیادی جذبات کے نظریات میں عام خیال یہ ہے کہ ایسے عملی علامات ہونے چاہئیں جو مختلف جذبات کو الگ کرتے ہیں: ہمیں یہ بتانے کے قابل ہونا چاہیے کہ کسی شخص کی دماغی سرگرمی اور/یا جسمانیات کو دیکھ کر معلوم کرسکے کہ وہ شخص کون سا جذبہ محسوس کر رہا ہے۔
**کیتھ تھامسن** (26 فروری 1941 - 26 جنوری 2023) ایک نیوزی لینڈ کا کھلاڑی ہے جس نے کرکٹ اور ہاکی میں اپنے ملک کی نمائندگی کی۔ انھوں نے 1968ء میں دو کرکٹ ٹیسٹ اور 1961ء اور 1971ء کے درمیان 28 ہاکی ٹیسٹ کھیلے اور بعد میں دونوں کھیلوں میں امپائر رہے۔

### کرکٹ کیریئر

ایک مڈل آرڈر بلے باز، تھامسن مضبوطی سے بنے ہوئے تھے اور کرچنگ کے ساتھ بیٹنگ کرتے تھے لیکن اس نے گیند کو زور سے مارا۔  اس نے کینٹربری کے لیے 1959-60ء سے 1973-74ء تک فرسٹ کلاس کرکٹ کھیلی۔ 1966-67ء میں پلنکٹ شیلڈ میں اس نے دو سنچریاں بنائیں اور دورہ کرنے والی آسٹریلین الیون کے خلاف نیوزی لینڈ کے لیے چاروں میچوں کے لیے منتخب ہوئے۔ اس نے کرائسٹ چرچ میں 1967-68ء کے سیزن میں بھارت کے خلاف اپنا ٹیسٹ ڈیبیو کیا جہاں اس نے 69 رنز بنائے ( گراہم ڈولنگ کے ساتھ پانچویں وکٹ کے لیے 119 کا اضافہ) اور 0 ناٹ آؤٹ جو ٹیسٹ میں نیوزی لینڈ کی چوتھی فتح تھی۔  اس کا دوسرا اور آخری ٹیسٹ ایک ہفتے بعد ویلنگٹن میں ہوا جہاں اس نے 25 اور  رنز بنائے۔ اول درجہ کرکٹ میں ان کا سب سے زیادہ سکور 1968-69ء میں ناردرن ڈسٹرکٹس کے خلاف کینٹربری کے لیے 136 ناٹ آؤٹ تھا۔ وہ ایک عمدہ فیلڈ مین تھا، وکٹ کے قریب ایک اچھا کیچر تھا۔  تھامسن بعد میں 1983-84 اور 1986-87 کے درمیان 13 اول درجہ میچوں اور 11 لسٹ اے میچوں میں کھڑے ہو کر امپائر بن گئے۔

### ہاکی کیریئر

تھامسن نے کینٹربری کے لیے 1959ء سے 1974ء تک ہاکی کھیلی ، بنیادی طور پر سینٹر ہاف یا اندر کے دائیں حصے کے طور پر۔ انھوں نے نیوزی لینڈ کے لیے 1961ء میں ہندوستان کے خلاف لنکاسٹر پارک کرائسٹ چرچ میں ڈیبیو کیا۔ 1961ء اور 1971ء کے درمیان انھوں نے 28 ہاکی ٹیسٹ میں نیوزی لینڈ کی نمائندگی کی۔ میکسیکو سٹی میں 1968ء کے اولمپکس میں، اس نے آٹھ گیمز کھیلے اور تین گول کیے ایک ایک بھارت مشرقی جرمنی اور بیلجیم کے خلاف کیونکہ نیوزی لینڈ ساتویں نمبر پر رہا۔    وہ نیوزی لینڈ کا درجہ یافتہ ہاکی امپائر تھا اور اس نے کینیڈا اور بھارت کے دو بین الاقوامی میچوں کی امپائرنگ کی۔ انھیں کینٹربری ہاکی ایسوسی ایشن اور نیوزی لینڈ ہاکی ایسوسی ایشن کی تاحیات رکنیت سے نوازا گیا۔

### بعد کی زندگی

تھامسن نے سیکنڈری سکول ٹیچر کے طور پر کام کیاانہوں نے اموری ایریا سکول ہیگلی ہائی اسکول مکورا کالج (ماسٹرٹن میں) اور کرائسٹ چرچ بوائز ہائی سکول میں پڑھایا۔

### انتقال

ان کا انتقال 26 جنوری 2023،کو کرائسٹ چرچ، نیوزی لینڈ میں 81 سال 334 دن کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* نیوزی لینڈ قومی کرکٹ ٹیم
* نیوزی لینڈ کے ٹیسٹ کرکٹ کھلاڑیوں کی فہرست

حوالہ جات
---------

1. 1 2 3 4  "The Thomson Tales"۔ Sydenham CC۔ اخذ شدہ بتاریخ 11 مئی 2021
2. ↑  "2nd Test, Christchurch, Feb 22 - 27 1968, India tour of New Zealand"۔ ESPNcricinfo۔ اخذ شدہ بتاریخ 12 مئی 2021
3. ↑  "3rd Test, Wellington, Feb 29 - Mar 4 1968, India tour of New Zealand"۔ ESPNcricinfo۔ اخذ شدہ بتاریخ 12 مئی 2021
4. ↑  "Keith Thomson as Umpire in First-Class Matches"۔ CricketArchive۔ اخذ شدہ بتاریخ 11 مئی 2021
5. ↑  "Keith Thomson as Umpire in List A Matches"۔ CricketArchive۔ اخذ شدہ بتاریخ 11 مئی 2021
6. ↑  "Keith Thomson"۔ Olympic.org.nz۔ New Zealand Olympic Committee۔ اخذ شدہ بتاریخ 25 جولا‎ئی 2016
7. ↑  "Keith Thomson"۔ Sports-Reference.com۔ Sports Reference LLC۔ اخذ شدہ بتاریخ 05 نومبر 2016  "آرکائیو کاپی"۔ 18 اپریل 2020 میں اصل سے آرکائیو شدہ۔ اخذ شدہ بتاریخ 16 جولا‎ئی 2022  الوسيط `|url-status=` تم تجاهله (معاونت)
8. ↑  "Test cricketers who played international field hockey"۔ The Roar۔ اخذ شدہ بتاریخ 26 اگست 2021
**شاہ نیال چند** (پیدائش: 14 ستمبر 1915ء، دھرنگدھرا ، گجرات) | (انتقال: 3 جنوری 1997ء، جوناگڑھ، گجرات) ایک ہندوستانی ٹیسٹ کرکٹ کھلاڑی تھا۔

### کیریئر

نیال چند بائیں ہاتھ کے درمیانے تیز گیند باز تھے جو خاص طور پر میٹنگ وکٹوں پر موثر تھے۔  ان کا واحد ٹیسٹ میچ 1952/53ء میں لکھنؤ میں پاکستان کے خلاف تھا جو صرف دو مواقع میں سے ایک تھا جب ہندوستان میں ٹیسٹ کے لیے میٹنگ وکٹ کا استعمال کیا گیا تھا۔ انھوں نے 97 کے عوض 3 کے اعداد و شمار واپس کیے۔ فرینک وریل نے ایک بار نیال چند کو 'میٹنگ وکٹوں کا بادشاہ' قرار دیا تھا۔  نیال چند نے رنجی ٹرافی کے 24 سیزن کھیلے جن میں سے آدھے سوراشٹر کے لیے تھے۔ انھوں نے 3 سیزن تک سوراشٹرا کی کپتانی کی۔ ان کا سب سے کامیاب سیزن 1961/62ء تھا جب انھوں نے 27 وکٹیں حاصل کیں جن میں مہاراشٹر کے خلاف ایک الگ ہیٹ ٹرک بھی شامل تھی۔ اس جامنی رنگ کے پیچ کے دوران اس نے دو سیزن میں لگاتار تین میچوں میں دس وکٹیں حاصل کیں۔ ٹیسٹ کے علاوہ وہ دورہ کرنے والی ٹیموں کے خلاف زونل سائیڈز کے لیے چند بار حاضر ہوئے۔ انھوں نے 1957ء میں سندر کرکٹ کلب آف بمبئی کے ساتھ مشرقی افریقہ کا دورہ کیا۔  نیال چند کی تعلیم دھرنگدھرا کے سر اجیت سنگھ جی ہائی اسکول میں ہوئی تھی۔ انھوں نے راجکوٹ میں گجرات حکومت کے محکمہ تعمیرات عامہ کے ساتھ بطور ڈرافٹ مین کام کیا۔  انھوں نے ایک وقت کے لیے کرکٹ کوچنگ کی اور بی سی سی آئی کے بینیفٹ فنڈ سے امداد وصول کرنے والا تھا۔

### انتقال

شاہ نیال چند کا انتقال 3 جنوری 1997ء کو جوناگڑھ ، گجرات میں دل کا دورہ پڑنے سے ہوا تھا۔ اس کی عمر 77 سال تھی۔

مزید دیکھیے
-----------

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست

حوالہ جات
---------

1. 1 2 3 4  Abhishek Mukherjee۔ "Shah Nyalchand: India's matting-wicket specialist"۔ Cricket Country۔ اخذ شدہ بتاریخ 08 مارچ 2021
**کسک قلعہ** ہندو دور کا ایک خوبصورت قلعہ جو ضلع چکوال میں ہے  

چوآسیدن شاہ سے دس کلومیٹر کے فاصلے پر ایک سڑک واٹلی گاؤں کی طرف جاتی ہے تقریباً31 کلومیٹر کے فاصلے پر رتوچھہ گاؤں سے آگے پہاڑوں کے دامن میں کسک نامی گاؤں آتا ہے کسک گاؤں کے شمال کی طرف پہاڑی چوٹی پر قلعہ کسک دور سے دکھائی دیتا ہے۔ قیام پاکستان سے قبل کسک کو مرکزی حیثیت حاصل تھی یہاں کی زیادہ آبادی ہندوؤں پر مشتمل تھی قلعہ کے اندر ہندوؤں کی عبادت گاہ تعمیر کی گئی تھی قلعہ میں مقیم آبادی کے لیے دو تالاب بنائے گئے ہیں اس کے علاوہ کسک کی بستی کے لیے کنواں تعمیر کیا گیا سارا گاؤں اس کنویں سے پانی حاصل کرتا ہے۔ قلعہ کے اندر رہائشی حصہ کی چھت غائب ہے عین وسط میں ایک چبوترا پر ہندوؤں کا مندر ہے جو صحیح حالت میں ہے۔ اندر تک جانے کے لیے بڑے بڑے پتھروں سے سیڑھیاں تعمیر کی گئی ہیں۔ مندر کے جنوب میں ایک تھڑا اور چار دیواری ہے پانی کے دو تالاب ہیں قلعہ کی دیواریں سرخ پتھروں کو تراش کر چونا گچ سرخ مٹی سے تعمیر کی گئی ہیں قلعے کے اندر خار دار جھاڑیاں جنگلی درخت اور پودے اُگے ہوئے ہیں۔ قلعہ کسک کے گرد و نواح میں جو قلعے ہیں وہ بھی اپنی جگہ اہمیت کے حامل ہیں۔کوہستان نمک کے بالائی اور اُترائی ہموار اور سطح مرتفع پر متعدد قلعے پائے جاتے ہیں کچھ قلعے کھنڈر کی شکل میں اب نابود ہو چکے ہیں ان قلعوں میں ڈیلی ہالہ، دیوار کرنگل مکھیالہ، کسک، نندنہ، روہتاس، ملوٹ، سمرقند، گٹھانوالہ اور شاہ کوٹ کے قلعوں کو نامکمل حالت میں دیکھا جا سکتا ہے۔ قلعہ کسک کوہستان نمک کی جنوبی چوٹی پر واقع ہے مہاراجہ رنجیت سنگھ نے خود اس کا محاصرہ کیا۔ جنجوعہ سردار سلطان فتح محمد خان جس کی اولاد اس گاؤں میں موجود ہے سلطان محمد خان نے رنجیت سنگھ کا مقابلہ بہادری سے کیا۔ پانی کا ذخیرہ ختم ہونے پر اس نے ہتھیار ڈال دیے قلعہ کسک کا کل رقبہ تقریباً نصف میل کے لگ بھگ ہے جنوبی اور مشرقی دیواروں کی بلندی270 فٹ ہے جانب شمال دو دروازے ہیں ایک اب گر چکا ہے یہ قلعہ مقامی پتھر کا بنا ہوا ہے قلعہ کسک کے غربی حصے میں تقریباً 70 مکانات تعمیر کیے گئے ہیں۔ قلعہ کے درمیان ایک بنگلہ نما محل تھا جو بادشاہ یاحکمرانوں کے لیے مخصوص تھا پانی کے تالاب بارشوں کے موسم میں بھر جاتے یہ پانی پینے کے لیے استعمال کرتے غلہ سٹور کرنے کے لیے بھی مکانات بنائے گئے۔ قلعہ کی مضبوط بنیادوں اور اعلیٰ تعمیری ذوق کی وجہ سے قلعہ آج تک محفوظ ہے۔ البتہ مشرقی جانب کی دیوار گر چکی ہے۔1901ء تک اس کا صدر دروازہ چوبی محفوظ تھا جو اب موجود نہیں جنوبی ڈھلوان کی طرف اس کا دو راستوں سے رابطہ تھا۔ جلال الدین فیروز شاہ خلجی 1290-95ء نے بھی اس علاقہ کے جنجوعوں کا بڑا خون بہایا۔ اس قلعے پر امیر تیمور 1398ء میں حملہ آور ہوا تو کوہ جودہ کے راستے اور سردار پیشکش لے کر حاضر خدمت ہو گئے تو یوں یہ علاقہ تاراج ہونے سے بچ گیا قلعہ کسک کوہ جودہ کا مشرقی اور آخری قلعہ تھا کوہ جودہ کلرکہار، ملوٹ اور کسک کے قلعوں میں شامل ایک علاقہ قرار دیا گیا تھا۔

حوالہ جات
---------

1. ↑  پاکستان کے آثارِ قدیمہ شیخ نوید اسلم
2. ↑  روزنامہ دنیا 10 اپریل 2014
**ارنسٹ ایلگڈ کروشا** (پیدائش:23 جون 1889ء)|(انتقال:9 اکتوبر 1918ء) نیوزی لینڈ کے کرکٹ کھلاڑی تھے جنھوں نے کینٹربری کے لیے فرسٹ کلاس کرکٹ کھیلی۔ ارنسٹ کروشا کرائسٹ چرچ میں پیدا ہوئے اور کرائسٹ چرچ بوائز ہائی اسکول میں تعلیم حاصل کی جہاں اس نے اسکول کی کرکٹ اور رگبی ٹیموں کی کپتانی کی۔ 1908ء میں انھیں اسکول کی افتتاحی ڈینز میموریل سکالرشپ سے نوازا گیا جو ایک بزرگ لڑکے کو پیش کیا گیا جس میں نمایاں ذاتی خوبیاں تھیں۔ وہ ایک اکاؤنٹنٹ بن گیا اور ایلسی لورین گن فرانسس سے شادی کی۔ ان کا ایک بیٹا تھا۔  جنگ کے دوران اس نے پہلی بٹالین کینٹربری رجمنٹ میں بھرتی کیا اور مئی 1918ء میں ویلنگٹن سے سفر کرتے ہوئے ڈی کمپنی کی 36ویں کمک کے حصے کے طور پر فرانس کا سفر کیا۔

### انتقال

کروشا 9 اکتوبر 1918ء کو پہلی جنگ عظیم میں فرانس، لی کیٹیو میں ایک کارروائی میں مارا گیا تھا۔اس کی عمر 29 سال تھی۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. ↑
2. ↑  Nigel McCrery, *Final Wicket: Test and First Class Cricketers Killed in the Great War*, Pen & Sword Books, Barnsley, 2015, pp. 456–57.
**مثاین** (جمع : مثاینات) کا لفظ مثبت کا مث، آین میں لگا کر بنایا گیا لفظ ہے اور ظاہر ہے کہ اس کا مطلب مثبت آین ہوتا ہے۔ جب کسی تعدیلی جوہر یا سالمے سے کوئی برقیہ (electron) نکل جائے یا اس میں داخل ہو جائے تو اس میں برقی بار کا توازن تعدیلی سے بار دار ہوجاتا ہے اور اسی بار (charge) کے آجانے کے بعد اس کو آین (Ion) کہا جاتا ہے، جبکہ یہ کیمیائی تعامل جس کے ذریعہ بار یا چارج آتا ہے اسے تائین (Ionization) کہتے ہیں۔ اگر آنے والا بار مثبت ہو تو اس کو مثاین (cation) کہا جاتا ہے اور اگر بار منفی ہو تو اس کو مناین (anion) کہتے ہیں۔

آین چند ایسے الفاظ میں شامل ہے جس کو اس اردو دائرہ المعارف پر انگریزی سے اپنایا گیا ہے۔ ایسا کرنے کی دیگر وجوہات کے ساتھ ایک قابل ذکر وجہ یہ ہے کہ اس لفظ سے دیگر متعلقہ الفاظ اردو قواعد کے مطابق بنانے میں سہولت ہوگی اور وہ الفاظ اردو میں اجنبی بھی نہیں لگیں کے۔ مثال کے طور پر آین سے انگریزی میں Ionization کا لفظ بنتا ہے جس کو اردو قواعد کی رو سے تائین بنایا جا سکتا ہے۔ اسی طرح جیسے اوپر ذکر آیا کہ مثبت آین کو انگریزی میں cation کہا جاتا ہے جو cathode کی مناسبت سے بنایا گیا لفظ ہے اور اردو میں اسے مثبت سے مث لے کر آین کے ساتھ لگا کر مثاین بنتا ہے۔ اسی طرح منفی آین کو انگریزی میں آئون کہا جاتا ہے جو anode کی مناسبت سے بنایا گیا لفظ ہے اور اردو میں اسے منفی سے من لے کر آین کے ساتھ لگا کر مناین (anion) بنایا جاتا ہے۔ ان الفاظ کی ایک فہرست سامنے شکل کے خانے میں دیکھی جا سکتی ہے۔
**فاتح 110** (فارسی میں: **موشک فاتح 110**) ایران کا بنایا ہوا تین سو کلومیٹر تک زمین سے زمین پر مار کرنے والے بلسٹک میزائل ہے جس سے زمینی و بحری اہداف کو کامیابی سے نشانہ بنایا جاسکتا ہے۔ اسے سازمان صنایع هوایی ایران نے بنایا ہے۔ اس میزائل کی لمبائی 29 میٹر اور اس کا وزن ساڑھے تین ٹن ہے۔ 
فاتح 110" دشمن کے راڈار سسٹم ،فورسز کے ٹھکانے اور بارودی مواد کے ذخائر کو نشانہ بنا سکتا ہے یہ سچ ہے کہ صرف چند ممالک کے پاس اس قسم کے میزائل کو بنانے اور استفادہ کرنے کی صلاحیت ہے اور ایران نے دیسی ٹیکنالوجی کے ذریعے اس صلاحیت کو حاصل کر لیا ہے۔ فاتح 110 تین سو کلومیٹر تک کے اہداف کو نشانہ بنا سکتا ہے اور خلیج عمان اور خلیج فارس کے علاقوں میں تمام زمینی اور بحری اہداف اس کی زد میں ہیں ۔

استعمال کرنے والے ممالک
-----------------------

* ایران
* سوریہ
* شمالی کوریا

| قشم | مار | Warhead Weight | رفتار | معلومات |
| --- | --- | --- | --- | --- |
| **فاتح-110** | 200 km | 650 kg | Mach 3.5 | پہلا ماڈل |
| **فاتح-110 (دوسری نسل)**  | 250 km | 450 kg | Mach 3.7 | 2004 |
| **فاتح-110 تسری نسل** | 300 km | 650 kg | Mach 3 | 2010 |
| **فاتح-110-D1 (چوتھی نسل)** | 300 km | 650 kg | Mach 3 | 2012 |
| **خلیج فارس میزائل** | 300 km | 650 kg | Mach 3 | زمین سے بحری پر مار کرنے والا میزائل۔ |
| **M-600**  | 250 km | 450 kg | Mach 3.7 | شام کا بنایا گیا میزائل |
**روحی الخالدی** (1864ء–1913ء) بیسویں صدی کے اختتام پر سلطنت عثمانیہ میں ایک مصنف، استاد، کارکن اور سیاست دان تھے۔ وہ یوسف الخالدی کے بھتیجے تھے، جو 1899ء سے 1907ء تک یروشلم کا میئر تھے۔  سن 1908ء میں، وہ نوجوانان ترک کی زیر اقتدار نئی عثمانی حکومت میں یروشلم کی نمائندگی کے لیے منتخب ہونے والے تین نمائندوں میں سے ایک تھے اور بعد میں پارلیمنٹ کے سربراہ (1911ء) کے نائب بن گئے۔

حالات زندگی
-----------

روحی خالدی جس خاندان میں پیدا ہوئے تھے وہ یروشلم میں ایک بہت ہی نمایاں فلسطینی کنبہ ہے۔ یہ خاندان ابھی بھی یروشلم کے پرانے شہر میں خالدی لائبریری چلا رہا ہے۔ جب لائبریری پہلی بار قائم ہوئی تھی، خالدی خاندان کا اس بات کو یقینی بنانے میں ہاتھ تھا کہ زیادہ تر عوام کے لیے لائبریری دستیاب رہے۔ فرانسیسی مصنفین میں روحی خالدی کی دلچسپی نے مانٹسکیئو اور وکٹر ہیوگو کے ذخیرے کے مجموعے میں مدد کی۔

روحی خالدی نے پیرس میں اسلامی علوم اور فلسفہ کی تعلیم حاصل کی، پیرس میں سوربون یونیورسٹی، کے ایک لیکچرر تھے۔ آپ پیرس میں غیر ملکی زبان کے انسٹی ٹیوٹ میں اسکالر اور استاد تھے اور 1898ء سے 1908ء تک فرانس کے شہر بورڈو میں عثمانی سلطنت کے کونسلر جنرل مقرر ہوئے تھے۔

روحی خالدی نے اپنی منزل کو مقصودی طور پرعثمانی سلطنت سے جکڑا ہوا دیکھا اور وہ عرب قوم پرست نہیں تھے۔ اس کے نوجوانان ترکنوجوانان ترک سے تعلقات تھے اور یہاں تک کہ ان کے سیاسی منشور کی پہلی کاپیاں بھی لکھیں۔

وفات
----

1913ء میں، استنبول ( قسطنطنیہ ) میں پارلیمنٹ کے سربراہ کے نائب کی حیثیت سے کام کرنے کے دوران روحی خالدی کا ٹائیفائیڈ بخار کی وجہ سے انتقال ہوا۔ آپ کے اہل خانہ کے کچھ افراد کا خیال تھا کہ اس کو حقیقت میں زہر دیا گیا تھا کیونکہ اس کے عقائد ہیں۔ ان کی نامکمل کتاب کبھی شائع نہیں ہوئی تھی اور ورثہ میں اس کے بڑے بھائی نے حاصل کیا تھا۔ اپنی زندگی کے اختتام کی طرف، انھوں نے صیہونی فلسطین کے خلاف لاحق خطرہ کو تسلیم نہ کرنے پر عثمانی حکومت سے ناراضی کا اظہار کیا۔

حوالہ جات
---------

1. 1 2  ایف اے ایس ٹی - آئی ڈی:  — بنام: Rūḥī Khālidī — اخذ شدہ بتاریخ: 9 اکتوبر 2017
2. 1 2  بنام: Muḥammad Rūḥī al-Ḫālidī — ایس ای ایل آئی بی آر:  — اخذ شدہ بتاریخ: 9 اکتوبر 2017
3. ↑  Interactive Encyclopedia of the Palestine Question اور الموسوعة التفاعلية للقضية الفلسطينية — اخذ شدہ بتاریخ: 29 نومبر 2023
4. ↑  Identifiants et Référentiels — اخذ شدہ بتاریخ: 6 مئی 2020
5. ↑  Kasmieh, Khairieh. "Ruhi al-Khalidi, 1864-1913: A Symbol of the Cultural Movement in Palestine Towards the End of Ottoman Rule", 1992
6. ↑  Palestinian Academic Society for the Study of International Affairs

بیرونی روابط
------------

* روحی بی الخالدی (1864-1913)آرکائیو شدہ (Date missing) بذریعہ khalidilibrary.org (Error: unknown archive URL)
* فلسطینی اکیڈمک سوسائٹی برائے مطالعہ برائے بین الاقوامی امور ، یروشلم
**آرتھر چڈلیگ بیومونٹ "چڈ" لینگٹن** (پیدائش:2 مارچ 1912ء)| (انتقال:27 نومبر 1942ء) ایک جنوبی افریقی کرکٹ کھلاڑی تھا جس نے 1935ء سے 1939ء تک 15 ٹیسٹ کھیلے۔  جیک فنگلٹن نے اسے درمیانے درجے کے بہترین باؤلرز میں شمار کیا جو اس نے کبھی نہیں دیکھا۔

### ابتدائی زندگی اور کیریئر

لینگٹن کی تعلیم کنگ ایڈورڈ ہفتم سکول، جوہانسبرگ میں ہوئی تھی۔ ایک لمبا، سرخ سر والا آل راؤنڈر، وہ 1935ء میں انگلینڈ کے دورے پر نمایاں ہوا جب اس نے اپنا ٹیسٹ ڈیبیو کیا۔ لارڈز میں ہونے والے دوسرے ٹیسٹ میں اس نے 58 رنز کے عوض 2 اور 31 رنز کے عوض 4 وکٹیں حاصل کیں اور دوسری اننگز میں آٹھویں نمبر پر 44 رنز بنائے۔ انگلینڈ میں جنوبی افریقہ کی پہلی ٹیسٹ فتح اور اس کے بعد سیریز میں 1-0 کی فتح میں قابل قدر شراکت کی۔  1938-39ء میں ڈربن میں "ٹائم لیس ٹیسٹ" میں اس نے 8 گیندوں کے 91 اوورز کروائے جس میں دوسری اننگز کے دوران 56 اوور بھی شامل تھے جس سے وہ ایک ٹیسٹ میں سب سے زیادہ گیندوں 728 کی فہرست میں پانچویں نمبر پر آ گئے:

### انتقال

دوسری جنگ عظیم میں جنوبی افریقی فضائیہ کے ساتھ فلائٹ لیفٹیننٹ کے طور پر خدمات انجام دیتے ہوئے 27 نومبر 1942ء کو میدوگوری نائیجیریا پروٹیکٹوریٹ میں 30 سال کی عمر میں اس کی موت ہو گئی جب اس کا لاک ہیڈ بی 34 وینٹورا بمبار کاتا اور لینڈنگ پر گر کر تباہ ہو گیا۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. ↑  "Arthur Langton"۔ www.cricketarchive.com۔ اخذ شدہ بتاریخ 11 جنوری 2012
2. ↑  "2nd Test, South Africa tour of England at London, Jun 29 – Jul 2 1935"۔ Cricinfo۔ اخذ شدہ بتاریخ 16 اپریل 2018
پاکستان مسلم لیگ (ن) نے اپنے دوسرے دور حکومت (1997ء تا 1999ء) میں اپنے سیاسی مخالفین کا راستہ ہر طرف سے تنگ کرنا شروع کر دیا۔ اس دوران مخالف سیاسی جماعتوں کے خلاف تاریخی سیاسی مقدمات قائم کیے گئے اور وزیر اعظم میاں محمد نواز شریف کے امیر المومنین بننے کے لیے راستے ہموار ہونے لگے، جس کا عملی مظہر بعد ازاں 28 اگست 1998ء کو شریعت بل کے اعلان کے ساتھ واضح ہونے لگا۔ شہید جمہوریت بینظیر بھٹو نے پاکستان مسلم لیگ (ن) کے انتقامی رویئے سے بچنے کے لیے پاکستان عوامی تحریک کے سربراہ ڈاکٹر طاہر القادری کی صدارت میں 17 جماعتوں پر ایک وسیع اتحاد بنام "پاکستان عوامی اتحاد" بنایا۔ ابتدائی طور پر یہ اتحاد محض "گو نواز گو" کے ایجنڈے کے تحت معرض وجود میں آیا تھا مگر بعد ازاں 18 مارچ 1998ء کو اسلامی فلاحی ریاست کے قیام کے لیے 14 نکاتی "اسلامک سوشل آرڈر" جاری کیا گیا۔ تاہم یہ اتحاد زیادہ دیر نہ چل سکا اور 1999ء میں ختم ہو گیا۔

حوالہ جات
---------

1. ↑  اسلامک سوشل آرڈر: پاکستان عوامی اتحاد کا 14 نکاتی اعلامیہ

| * د
* ب
* ت
پاکستان کا پرچم پاکستان کے سیاسی اتحاد |
| --- |
| 
* آل پارٹیز ڈیموکریٹک موومنٹ
* اسلامی جمہوری اتحاد
* پاکستان عوامی اتحاد
* پاکستان قومی اتحاد
* تحریک بحالی جمہوریت
* دفاع پاکستان کونسل
* متحدہ مجلس عمل

 |
| 
* معائنہ
* بحث
* ترمیم

 |
**نفیسہ کمال** (پیدائش 1980ء) ایک بنگلہ دیشی کاروباری خاتون اور کرکٹ فرنچائز کی مالکہ ہیں۔ کمال کرکٹ کی شوقین ہیں اور کومیلا وکٹورینز کے مالک ہیں، جو بنگلہ دیش کی سب سے کامیاب کرکٹ ٹیموں میں سے ایک ہے۔   وہ بنگلہ دیشی تاریخ کی پہلی خاتون ہیں جو کرکٹ فرنچائز کی مالکہ ہیں۔

### ابتدائی زندگی

جب کمال بچپن میں تھیں تو ان کے والد مصطفیٰ کمال انھیں باقاعدگی سے کرکٹ میچوں میں لے جاتے تھے۔  ان کے والد نفیسہ کو میچوں میں شرکت کے لیے اسکول سے باہر لے جاتا اور ٹورنامنٹس دکھانے کے لیے بین الاقوامی سفر بھے کرواتے۔

### کیریئر

نفیسہ کمال بنگلہ دیش کی پہلی اور واحد خاتون ہیں جنھوں نے کرکٹ ٹیم کو چلایا ہے۔  وہ پہلے سلہٹ رائلز کی مالکہ تھیں۔ آج، وہ کومیلا وکٹورینز ("کوملا") کی مالک ہیں۔ 2017ء میں، کمال نے کہا کہ کومیلا کومیلا میں ایک اسٹیڈیم بنائے گا۔ یہ ابھی تک پورا نہیں ہوا ہے اور اسٹیڈیم کی تعمیر ابھی بھی باقی ہے۔ 

نفیسہ کمال کی قیادت میں، کومیلا کلب کھلاڑیوں کی تنخواہوں کے حوالے سے ریونیو شیئرنگ ماڈل کا استعمال کرتا ہے، جو بنگلہ دیش کے علاوہ کرکٹ میں بین الاقوامی سطح پر صنعتی معیار ہے۔ اور اسپانسرشپ ٹیم کے لیے آمدنی کا بنیادی ذریعہ ہے۔

نفیسہ کمال نے بنگلہ دیش پریمیئر لیگ (بی پی ایل) ٹورنامنٹ کے قواعد و ضوابط پر تحفظات کا اظہار کیا ہے، جس میں دوبارہ میچ کے قوانین اور کھلاڑیوں کے معاہدوں سمیت مشفق الرحیم کے دستخط پر تشویش کا اظہار شامل ہے۔   2019 میں، اس نے کہا کہ کومیلا بنگلہ دیش پرئمیر لیگ کو چھوڑ دے گی، کیونکہ معاہدے کی بات چیت اور مالیات کے مسائل گھمبیر شکل اختیار کر رہے ہیں۔ اس نے بی پی ایل پر غصے کا اظہار کیا جس میں کرکٹ فرنچائزز کو لیگ میں شرکت سے خارج کر دیا گیا۔ بی پی ایل کے ساتھ کومیلا کے معاہدے میں ریونیو شیئرنگ، غیر ملکی کھلاڑیوں کے دستخط اور کوئی نیلامی شامل تھی۔ کمال فرنچائز سسٹم کو ترک کرنے کی حمایت کرتے ہیں۔

### کرکٹ میں امتیازی سلوک کا سامنا

2015ء کے ایک انٹرویو میں، کمال نے شیئر کیا کہ اس نے اس حقیقت کو دیکھتے ہوئے امتیازی سلوک کا سامنا کیا ہے کہ اس کے والد کرکٹ میں ایک قابل ذکر شخص ہیں۔ انھوں نے کہا، "میرے خیال میں ایک فرد کے طور پر نام بنانا میرے لیے کافی ناممکن ہے کیونکہ مجھے اپنے والد کی میراث کو لے کر جانا ہے۔"  کمال اس سماجی اعزاز کو بھی تسلیم کرتی ہیں جو مصطفی کمال کی بیٹی ہونے کے ناطے اس کھیل میں ان کا اثر و رسوخ ہے۔ جنس پرستی کے بارے میں، کمال کو کوئی تجربہ نہیں ہے، لیکن وہ کرکٹ میں قیادت کرنے والی واحد خاتون ہونے پر مایوس ہیں،  کہتی ہیں کہ "[میں] اس سے زیادہ سے زیادہ فائدہ اٹھانے کی کوشش کرتی ہوں لیکن یہاں یہ اب بھی ایک افسوسناک حقیقت ہے کہ وہ واحد خاتون ہیں۔ کرکٹ میں خواتین کرکٹ آرگنائزر اب تک کافی مشکل ہے۔" اس نے بنگلہ دیش خواتین کرکٹ میں کام کرنے میں دلچسپی ظاہر کی ہے۔ نفیسہ کمال صنفی مساوات کی حامی ہیں۔

حوالہ جات
---------

1. ↑  "Bangladesh Premier League Cricket Team Records & Stats | ESPNcricinfo.com"۔ Cricinfo
2. ↑  "Bangladesh Premier League Cricket Team Records & Stats | ESPNcricinfo.com"۔ Cricinfo
3. 1 2 3 4 5 6 7 8  Mazhar Uddin (8 December 2015)۔ "'Mashrafe is a great leader, obviously I wanted him at Comilla'"۔ Dhaka Tribune۔ 12 اپریل 2019 میں اصل سے آرکائیو شدہ۔ اخذ شدہ بتاریخ 17 جنوری 2020
4. ↑  "BPL is a loss-making project, says Nafisa | Daily Sun"۔ The Daily Sun۔ 17 جنوری 2020 میں اصل سے آرکائیو شدہ۔ اخذ شدہ بتاریخ 17 جنوری 2020
5. ↑